กองทัพบก แจ้งเตือนชายไทยเตรียมเอกสารให้ครบก่อนเข้ารับการตรวจเลือกทหารในวันที่ 1- 12 เมษายน 2562 โดยเฉพาะผู้ที่จะสมัคร หรือขอผ่อนผัน
กองทัพบก แจ้งเตือนชายไทยเตรียมเอกสารให้ครบก่อนเข้ารับการตรวจเลือกทหารในวันที่ 1- 12 เมษายน 2562 โดยเฉพาะผู้ที่จะสมัคร หรือขอผ่อนผันพันเอกหญิง ศิริจันทร์ งาทอง รองโฆษกกองทัพบก กล่าวว่า กองทัพบก จะทำการตรวจเลือกทหารกองเกินเข้ารับราชการเป็นทหารกองประจำการ ระหว่างวันที่ 1-12 เมษายน 2562 (ยกเว้น 6 เมษายน 2562) โดยในปีนี้ชายไทยที่จะต้องเข้ารับการตรวจเลือก คือ ผู้ที่มีอายุ 21 ปีบริบูรณ์ (เกิด พ.ศ.2541 )กับผู้ที่มีอายุ 22-29 ปี (เกิด พ.ศ.2533-2540) ที่ยังไม่เคยเข้ารับการตรวจเลือก หรือเป็นผู้ที่เคยเข้ารับการตรวจเลือกแล้วในปีที่ผ่านมา แต่ผลการตรวจเลือกยังไม่แล้วเสร็จ รวมทั้งผู้ที่ได้รับการผ่อนผันในกรณีต่างๆ ให้ไปเข้ารับการตรวจเลือกทหารตามวัน เวลา สถานที่ ในหมายเรียกเข้ารับราชการทหาร โดยเปิดรายงานตัวตั้งแต่เวลา 07.00 น. ณ สถานที่จัดการตรวจเลือกทหาร เช่น ที่ว่าการอำเภอ สำนักงานเขต หอประชุม วัด พร้อมกับเตรียมเอกสารสำคัญ อาทิ บัตรประจำตัวประชาชน, ใบสำคัญทหารกองเกิน (แบบ สด.9), หมายเรียกเข้ารับราชการทหาร (แบบ สด.35), หลักฐานการศึกษา และใบรับรองแพทย์ เพื่อใช้แสดงการขอรับสิทธิและประกอบการพิจารณาของคณะกรรมการตรวจเลือกฯผู้ที่ประสงค์จะสมัครเป็นทหาร ให้แจ้งความประสงค์ทันทีที่ไปรายงานตัว ส่วนนิสิต/นักศึกษา หรือผู้ที่จะขอผ่อนผันก็ให้ไปแสดงตนต่อคณะกรรมการตรวจเลือกด้วยเช่นกัน ส่วนผู้ที่มีเหตุสุดวิสัยหรือเจ็บป่วยกะทันหัน และไม่สามารถไปแสดงตนต่อคณะกรรมการตรวจเลือกฯ ตามหมายนัดได้ ให้แจ้งฝ่ายปกครองท้องถิ่น หรือส่งผู้แทนเข้าแจ้งต่อคณะกรรมการตรวจเลือกทันทีสำหรับกระบวนการคัดเลือกทหาร กองทัพได้ดำเนินการในรูปแบบของคณะกรรมการการตรวจเลือก โดยมีผู้บังคับหน่วยทหารระดับผู้บังคับกองพันขึ้นไปเป็นประธานกรรมการตรวจเลือกประจำพื้นที่ จะเป็นผู้มอบใบรับรองผลการตรวจเลือกทหารกองเกินเข้ารับราชการทหารกองประจำการ (แบบ สด.43) ให้กับผู้ที่ผ่านการตรวจเลือกครบทุกขั้นตอนนอกจากนี้ กองทัพให้ความสำคัญกับการอำนวยความสะดวก ให้กับชายไทยที่เข้ารับการตรวจเลือก โดยรูปแบบการตรวจเลือกจะดำเนินการให้กระชับ รวดเร็วยิ่งขึ้น ในระหว่างเข้ารับการตรวจเลือก หากมีข้อสงสัยในขั้นตอน หรือการปฏิบัติของเจ้าหน้าที่สามารถคัดค้านหรือสอบถามในขณะนั้นได้โดยทันที รวมทั้งผู้ใดทราบว่ามีการช่วยเหลือกันในทางทุจริต สามารถแจ้งข้อมูลได้ที่ กองการสัสดี หน่วยบัญชาการรักษาดินแดน เลขที่ 2 ถนนเจริญกรุง แขวงพระบรมมหาราชวัง เขตพระนคร กทม. 10200 โทร 0- 2223– 3259 หรือ www.tdc.mi.th และ www.sussadee.com